31. ΝΟΜΟΣ υπ’ αριθ. 4452 της 31 Δεκ. 1964/8 Ιαν. 1965 (ΦΕΚ Α΄ 4) Περί επικυρώσεως ανωμάλων δικαιοπραξιών επί γεωργικών κλήρων και παρατάσεως προθεσμιών τινων της αγροτικής Νομοθεσίας. Άρθρον μόνον.-1.Αι διατάξεις των παρ. 1 και 2 του άρθρ. 15 του Ν.Δ. 3958/1959 «περί τροποποιήσεως και συμπληρώσεως των περί οριστικών παραχωρητηρίων των κλήρων διατάξεων κλπ. εφαρμόζονται και επί μεταβιβάσεων κλήρων οικοπέδων ή οικημάτων γενομένων μέχρι της ισχύος του παρόντος. Ωσαύτως η παρ. 5 του άρθρ. 15 του ανωτέρω υπ’ αριθ. 3958/1959 Ν.Δ/τος εφαρμόζεται και επί προσυμφώνων περί ων η παράγραφος αύτη, συνταγέντων μέχρι της ενάρξεως της ισύχος του παρόντος. Επίσης αι διατάξεις της παρ. 4 του άρθρ. 15 του Ν.Δ. 3958/1959 εφαρμόζονται και επί των περί ων το άρθρ. 17 του Νόμ. 2258/1952 μισθώσεων των συναφθεισών μέχρι της ισχύος του παρόντος. Επί των κατά την παρούσαν παράγραφον περιπτώσεων τηρούνται και αι διατάξεις των παρ. 6, 7 και 8 του άρθρ. 15 του Ν.Δ. 3958/1959. 2.Η δια της παρ. 1 του άρθρ. 15 του Ν.Δ. 3958/1959 προβλεπομένη ετησία προθεσμία προς εκπλήρωσιν των κατά την αυτήν παράγραφον όρων δια την κύρωσιν ανωμάλων κατά τον αγροτικόν Νόμον δικαιοπραξιών παρατείνεται αφ’ ης έληξε και επί μίαν εισέτι διετίαν από της ενάρξεως της ισχύος του παρόντος. 3.Αι διατάξεις της παρ. 1 του άρθρου 15 του Ν.Δ. 3958/1958 δεν εφαρμόζονται επί μεταβιβάσεων, περί ων η παράγραφος αύτη, γενομένων υπό κληρούχων κατά τον χρόνον της κατοχής, ως ούτος προσδιορίζεται εις τον Α.Ν. 1323/1949 «περί των επί της κατοχής αγοραπωλησιών ακινήτων» εφ’ ων εξεδόθησαν τελεσίδικοι δικαστικαί αποφάσεις απαγγείλασαι την ακυρότητα των δικαιοπραξιών και διατάξασαι άμα την επανεγκατάστασιν εις τους κλήρους των πωλητών κληρούχων, εφ’ όσον οι τελευταίοι ούτοι ή οι καθολικοί ή ειδικοί διάδοχοί των ευρίσκονται εις την νομήν των κλήρων τούτων και επιστρέψουν εντός διετίας από της ισχύος του παρόντος, εις τους επί κατοχής αγοραστάς το υπ’ αυτών καταβληθέν τίμημα αγοραπωλησίας. Το επιστρεπτέον τίμημα, εν ασυμφωνία των μερών, καθορίζεται υπό του Ειρηνοδίκου της τοποθεσίας του ακινήτου και εν εφέσει υπό του Προέδρου Πρωτοδικών της αυτής τοποθεσίας κατά την διαδικασίαν της παρ. 2 του άρθρ. 15 του Ν.Δ. 3958/1959 δι’ αναγωγής του κατά τον χρόνον της κατοχής καταβληθέντος τιμήματος εις σημερινάς δραχμάς. Απράκτου παρερχομένης της ανωτέρω προθεσμίας εφαρμόζονται και επί των μεταβιβάσεων τούτων αι διατάξεις της παρ. 1 του άρθρ. 15 του Ν.Δ. 3958/1959. Η ανωτέρω διετής προθεσμία επιστροφής του καταβληθέντος τιμήματος παρετάθη δυνάμει της παρ. 2 άρθρ. 6 Α.Ν. 431/1968 (κατωτ. αριθ. 32) αφ’ ης έληξε και επί μίαν διετία από της ενάρξεως ισχύος αυτού (του Α.Ν. 431/68). (Αντί της σελ. 218,67) Σελ. 218,67(α) 335 - 023 Αγροτικός Κώδικας 17.Β.γ.30-31 «Αι ως άνω διατάξεις έχουσιν εφαρμογήν και επί μεταβιβάσεων γεωργικών κλήρων ή οικοπέδων γενομένων κατά τον χρόνον της κατοχής εφ’ ων, μετά την τελεσιδικίαν των περί της ακυρότητος αυτών εκδοθεισών δικαστικών αποφάσεων και την επανεγκατάστασιν των πωλητών κληρούχων επί των κλήρων των, εξεδόθησαν αποφάσεις Επιτροπών Απαλλοτριώσεων κυρώσασαι τας μεταβιβάσεις ταύτας κατά τας διατάξεις του άρθρ. 3 του Α.Ν. 1832/51 «περί τροποποιήσεως και συμπληρώσεως της Αγροτικής Νομοθεσίας», ο δε πωλητής κληρούχος ευρίσκεται εν τη νομή του ακινήτου μέχρι της ισχύος του παρόντος. Μετά την κατά τα άνω επιστροφήν του τιμήματος αποφάσεις Δικαστηρίων ή Επιτροπών Απαλλοτριώσεων αποφανθείσαι ως προς την κύρωσιν των κατά τα άνω μεταβιβάσεων αποβάλλουσι την ισχύν των». Το εντός « » δεύτερον εδάφιον προσετέθη δια της παρ. 5 άρθρ. 3 Α.Ν. 431/1968 (κατωτ. αριθ. 32). 4.(Ερμηνεύεται η παρ.1 άρθρ. 14 Ν.Δ. 3958/1959, ανωτ. σελ. 218,51). 5.Παρατείνονται, από της λήξεώς των και επί διετίαν, εισέτι από της ισχύος του παρόντος αι περί ων το άρθρ. 14 του Ν.Δ. 3958/1959 προθεσμίαι προς α)αναδρομικήν άρσιν των εκ του Νόμ. 3250/1924 και Α.Ν. 1366/1938 απαγορεύσεων και αναδρομικήν, από της συνάψεώς των, επικύρωσιν υπό τους όρους του άρθρ. 24 παρ. 3 του Νόμ. 3194/1955 ανωμάλων κατά τους αυτούς ως άνω Νόμ. 3250/1924 και 1366/1938 δικαιοπραξιών συναφθεισών μέχρι της ενάρξεως της ισχύος του παρόντος και β)παραχώρησιν εμφυτευθεισών κλπ. εκτάσεων κατά το άρθρ. 12 του Α.Ν. 1832/51, το οποίον εφαρμόζεται και επί ανεγειράντων κτίσματα μέχρι της 31.12.1963 ή δημιουργησάντων φυτείας εχούσας κατά την αυτήν ημερομηνίαν ηλικίαν ουχί μικροτέραν των τεσσάρων ετών. Το Β΄ εδάφιον της παρ. 3 του άρθρ. 14 του Ν.Δ. 3958/1959 καταργείται. 6.Η κατά την παρ. 4 του άρθρ. 12 του Ν.Δ. 3958/1959 προθεσμία παρατείνεται αφ’ ης έληξε και επί εν εισέτι έτος από της ενάρξεως της ισχύος του παρόντος. 7.Επίσης η κατά την παρ. 5 εδάφ. β΄ του άρθρ. 28 του Ν.Δ. 3784/57 προθεσμία υποβολής αιτήσεως δια την εφαρμογήν του άρθρου τούτου ως ηρμηνεύθη δια του άρθρ. 29 του Ν.Δ. 3958/1959 παρατείνεται, αφ’ ης έληξε και επί εν εισέτι έτος από της ενάρξεως της ισχύος του παρόντος, παρατεινομένης παραλλήλως αφ’ ης έληξε και επί διετίαν από της ισχύος του παρόντος της περί αναθεωρήσεως της κατά το α΄ εδάφιον Σελ. 218,68(α) 335-024 της αυτής παρ. 5 προθεσμίας. Τα αυτά ισχύουν αναλόγως και δια τας προθεσμίας της παρ. 9 του άρθρ. 1 του Νομ. 3800/57 «περί τροποποιήσεως και συμπληρώσεως των περί προστασίας και διοικήσεως των δημοσίων κτημάτων κειμένων διατάξεων κλπ. Δια την εφαρμογήν των ανωτέρω διατάξεων δεν απαιτείται υποβολή εκ μέρους των ενδιαφερομένων νέων αιτήσεων, εφ’ όσον έχουσιν ήδη υποβληθή τοιαύται προ της ισχύος του παρόντος. 8.Παρέχεται νέα εξάμηνος προθεσμία αρχομένη από της ισχύος του παρόντος δια την εφαρμογήν του άρθρ. 39 του Ν.Δ. 3784/1957 περί καταργήσεως του Υδραυλικού Ταμείου Βοιωτικού Κηφισού, υπαγωγής των έργων Βοιωτικού Κηφισού εις τον Οργανισμόν Κωπαΐδος και άλλων τινών διατάξεων. 9.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 17.Β.γ.31 Αγροτικός Κώδικας